CELEX: 32020R1643
Language: hu
Date: 2020-11-05 00:00:00
Title: A Bizottság (EU) 2020/1643 végrehajtási rendelete (2020. november 5.) az 540/2011/EU végrehajtási rendeletnek a kalcium-foszfid, a denatónium-benzoát, a haloxifop-P, az imidakloprid, a pencikuron és a zéta-cipermetrin hatóanyagok jóváhagyási időtartama tekintetében történő módosításáról (EGT-vonatkozású szöveg)

6.11.2020   
               
               
                  HU
               
               
                  Az Európai Unió Hivatalos Lapja
               
               
                  L 370/18
               
            
         A BIZOTTSÁG (EU) 2020/1643 VÉGREHAJTÁSI RENDELETE
         (2020. november 5.)
         az 540/2011/EU végrehajtási rendeletnek a kalcium-foszfid, a denatónium-benzoát, a haloxifop-P, az imidakloprid, a pencikuron és a zéta-cipermetrin hatóanyagok jóváhagyási időtartama tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:
         
                     (1)
                  
                  
                     Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.
                  
               
                     (2)
                  
                  
                     A kalcium-foszfid és a denatónium-benzoát hatóanyagok jóváhagyási időtartamát 2019. augusztus 31-éről 2022. augusztus 31-ére, az imidakloprid hatóanyag jóváhagyási időtartamát pedig 2019. július 31-éről 2022. július 31-ére terjesztette ki az (EU) 2017/195 bizottsági végrehajtási rendelet (3).
                  
               
                     (3)
                  
                  
                     Az (EU) 2017/555 bizottsági végrehajtási rendelet (4)2019. november 30-ról 2021. november 30-re terjesztette ki a zéta-cipermetrin hatóanyag jóváhagyási időtartamát.
                  
               
                     (4)
                  
                  
                     Az (EU) 2018/1266 bizottsági végrehajtási rendelet (5)2021. május 31-éről 2024. május 31-ére terjesztette ki a pencikuron hatóanyag jóváhagyási időtartamát.
                  
               
                     (5)
                  
                  
                     Az (EU) 2018/670 bizottsági végrehajtási rendelet (6) a haloxifop-P hatóanyag jóváhagyási időtartamát 2020. december 31-éről 2023. december 31-ére terjesztette ki.
                  
               
                     (6)
                  
                  
                     A 844/2012/EU bizottsági végrehajtási rendelet (7) 1. cikkének megfelelően kérelmeket nyújtottak be az érintett hatóanyagok jóváhagyásának meghosszabbítása iránt. A kalcium-foszfid, a denatónium-benzoát, a haloxifop-P, az imidakloprid, a pencikuron és a zéta-cipermetrin hatóanyagok esetében azonban a kérelmezők megerősítették, hogy a továbbiakban nem támogatják a jóváhagyás meghosszabbítására irányuló kérelmet.
                  
               
                     (7)
                  
                  
                     Tekintettel az 1107/2009/EK rendelet 17. cikke első bekezdésének céljára, az említett hatóanyagok jóváhagyási időtartamának az (EU) 2017/195, az (EU) 2017/555, az (EU) 2018/1266 és az (EU) 2018/670 végrehajtási rendeletben előírt meghosszabbítása a továbbiakban nem indokolt. Ezért helyénvaló úgy rendelkezni, hogy a haloxifop-P és a pencikuron jóváhagyása a meghosszabbítás nélküli lejárat időpontjában járjon le. A kalcium-foszfid, a denatónium-benzoát, az imidakloprid és a zéta-cipermetrin hatóanyagok esetében a meghosszabbítás előtti lejárati idő 2019-ben volt. Ezért e hatóanyagok lejárati idejét a lehető legkorábbi időpontban kell megállapítani, ugyanakkor elegendő időt kell biztosítani a tagállamoknak az e hatóanyagokat tartalmazó növényvédő szerekre vonatkozó engedélyek visszavonására.
                  
               
                     (8)
                  
                  
                     Az 540/2011/EU végrehajtási rendeletet ezért ennek megfelelően módosítani kell.
                  
               
                     (9)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 540/2011/EU végrehajtási rendelet melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 309., 2009.11.24., 1. o.
         
         
            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
         
            (3)  A Bizottság (EU) 2017/195 végrehajtási rendelete (2017. február 3.) a Bizottság 540/2011/EU végrehajtási rendeletének a Bizottság 686/2012/EU végrehajtási rendelete mellékletének B. részében felsorolt számos hatóanyag jóváhagyási időtartama kiterjesztésének tekintetében történő módosításáról (AIR IV megújítási program) (HL L 31., 2017.2.4., 21. o.).
         
            (4)  A Bizottság (EU) 2017/555 végrehajtási rendelete (2017. március 24.) a Bizottság 540/2011/EU végrehajtási rendeletének a Bizottság 686/2012/EU végrehajtási rendelete mellékletének B. részében felsorolt számos hatóanyag jóváhagyási időtartama kiterjesztésének tekintetében történő módosításáról (AIR IV megújítási program) (HL L 80., 2017.3.25., 1. o.).
         
            (5)  A Bizottság (EU) 2018/1266 végrehajtási rendelete (2018. szeptember 20.) az 540/2011/EU végrehajtási rendeletnek az 1-dekanol, a 6-benziladenin, az alumínium-szulfát, az azadirachtin, a bupirimát, a karboxin, a kletodim, a cikloxidim, a dazomet, a diklofop, a ditianon, a dodin, a fenazakin, a fluometuron, a flutriafol, a hexitiazox, a himexazol, az indolil-vajsav, az izoxaben, a mészkén, a metaldehid, a paklobutrazol, a pencikuron, a szintofen, a tau-fluvalinát és a tebufenozid hatóanyagok jóváhagyási időtartamának meghosszabbítása tekintetében történő módosításáról (HL L 238., 2018.9.21., 81. o.).
         
            (6)  A Bizottság (EU) 2018/670 végrehajtási rendelete (2018. április 30.) az 540/2011/EU végrehajtási rendeletnek a bromukozanol, a buprofezin, a haloxifop-P és a napropamid hatóanyagok jóváhagyási időtartamának meghosszabbítása érdekében történő módosításáról (HL L 113., 2018.5.3., 1. o.).
         
            (7)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
      
      
         
            MELLÉKLET
            Az 540/2011/EU végrehajtási rendelet mellékletének A. része a következőképpen módosul:
            
                        1.
                     
                     
                        A 216. sor („Imidakloprid”) hatodik oszlopában („Jóváhagyás lejárta”) megadott dátum helyébe „2020. december 1.” lép.
                     
                  
                        2.
                     
                     
                        A 226. sor („Denatónium-benzoát”) hatodik oszlopában („Jóváhagyás lejárta”) megadott dátum helyébe „2020. december 1.” lép.
                     
                  
                        3.
                     
                     
                        A 261. sor („Kalcium-foszfid”) hatodik oszlopában („Jóváhagyás lejárta”) megadott dátum helyébe „2020. december 1.” lép.
                     
                  
                        4.
                     
                     
                        A 281. sor („Zéta-cipermetrin”) hatodik oszlopában („Jóváhagyás lejárta”) megadott dátum helyébe „2020. december 1.” lép.
                     
                  
                        5.
                     
                     
                        A 309. sor („Haloxifop-P”) hatodik oszlopában („Jóváhagyás lejárta”) megadott dátum helyébe „2020. december 31.” lép.
                     
                  
                        6.
                     
                     
                        A 349. sor („Pencikuron”) hatodik oszlopában („Jóváhagyás lejárta”) megadott dátum helyébe „2021. május 31.” lép.